ลือกันให้แซด 8 มี.ค. 53
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 8 มี.ค. 2553
8 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 8 มี.ค. 2553
...หุ้นไทยออกอาการไม่สู้ดี วันศุกร์ที่ผ่านมา ร่วงอยู่ตลาดเดียวในเอเชีย ดัชนีปิดที่ 723.96 จุด ลดลง 6.86 จุด มูลค่าการซื้อขาย 21,887 ล้านบาท แม้ต่างชาติยังเดินหน้าซื้อของไม่หยุด 2,297 ล้านบาทก็ตาม
...สัปดาห์นี้ นักลงทุนในบ้านเราน่าจะชะลอการลงทุน จากความกังวล ม็อบเสื้อแดง หึ่มๆๆ 12-14 มี.ค.นี้ ...ยังไม่รู้ว่าอะไรจะเกิดขึ้น กอดเงินสดไว้ดีกว่า 
...หุ้นพลังงานเริ่มหมดเสน่ห์หลังหมดสิทธิรับเงินปันผล นักลงทุนเริ่มหันเหไปสนใจหุ้นธนาคารใหญ่
...กลุ่มหุ้นชินคอร์ปยังหาจุดต่ำสุดไม่เจอ เห็น ADVANC (แอดวานซ์ อินโฟร์ฯ) รูดแรงแล้ว หนาว!!! 4 วันดิ่งร่วม 11.25 บาท ไม่คุ้มเงินปันผล 8.30 บาท เสียแล้ว
...ธนายง (TYONG) สุดยอด เดินหน้าไม่หยุด ปิด 0.80 บาท วอลุมโป่ง หึ่ง บีทีเอส แบคดอลลิสติง เรื่องนี้ต้องถาม “คีรี กาญจนพาสน์”